Sekolah Menengah Kebangsaan Kota Kemuning

Sekolah Menengah Kebangsaan Kota Kemuning atau nama ringkasnya SMK Kota Kemuning atau SMKKK, merupakan sebuah sekolah menengah kebangsaan yang terletak di Lot. 4, Jalan Anggerik Doritis 31/143, Kota Kemuning, Shah Alam. Pada 2009, Sekolah Menengah Kebangsaan Kota Kemuning memiliki 1109 pelajar lelaki dan 1043 pelajar perempuan, menjadikan jumlah keseluruhan murid seramai 2152 orang. Ia mempunyai seramai 103 orang guru. Pada tahun 2023 pula, SMKKK memiliki 1841 pelajar lelaki dan 1819 pelajar perempuan, menjadikan jumlah keseluruhan murid seramai 3660 orang. VMS ERROR 404 Sejarah Sekolah Menengah Kebangsaan Kota Kemuning (sebelum ini dikenali sebagai Sekolah Menengah Kebangsaan Bukit Kemuning) memulakan sesi persekolahan pada 7 Januari 2002. Nama sekolah mengikut kedudukan geografinya, Bukit Kemuning. Pembinaan sekolah ini diuruskan oleh syarikat pembangunan hartanah HICOM-Gamuda Development Sdn. Bhd. (Usaha sama antara DRB-HICOM dan Gamuda Land) dan pada 15 November 2001, pemilikan sekolah itu kemudian diserahkan kepada Jabatan Pelajaran Daerah Klang, Jabatan Pelajaran Selangor yang berada di bawah pentadbiran Kerajaan di bawah Kementerian Pendidikan sebagai perasmian sebagai sebuah sekolah. Kini, sekolah ini berkhidmat pada sesi pagi dan sesi petang. Sekolah ini sehingga kini masih di bawah Jabatan Pelajaran Daerah Klang walaupun mengikut kedudukan geografi, ia terletak di bawah bidang kuasa Majlis Bandaraya Shah Alam. Rancangan asal infrastruktur ini adalah untuk menampung 1500 pelajar di dalam 44 bilik darjah. Pencapaian Sasaran SPM 2020 : 92% lulus Sasaran SPM 2021 : 89% lulus Sasaran SPM 2022 : 93% lulus Sasaran SPM 2023 : 95% lulus / 170 orang murid 6A ke atas Lagu Sekolah Sekolah yang tercinta mendukung visi mulia, lahirlah insan berjasa! Seiring bergandingan bina insan seimbang, berilmu serta cemerlang! Berusaha gigih sehati, berpadu dan harmoni! Cabaran rela tempuhi, tingkatkan disiplin diri! Maju jaya, maju bersama, SMK Kota Kemuning Tetap unggul terus cemerlang, Maju Bersama Gemilang! Tetap unggul terus cemerlang, Terbilang Semua Bidang! Alamat Sekolah Menengah Kebangsaan Kota Kemuning Lot 4, Jalan Anggerik Doritis 31/143, Kota Kemuning, Seksyen 31, 40460 Shah Alam Selangor Darul Ehsan Telefon : 0351219140 Fax : 0351219148 Rujukan